76 



trorsum adnatae sunt bracteae quinque cuni involucri la- 

 ciniis alternantes, conniventes, parum tubo involucri lon- 

 giores. Pone singulam bracteam series staminum versus 

 germinis pedicellum directa est, intimis longioribus, extimis 

 brevioribus, demum excrescentibus. Margo bracteae pilo- 

 sus, paleis quoque filiformibus adnatis valde pilosis flave- 

 scentibus. Stamina articulata, germen pedicellatum uti 

 notum. Est igitur amentum, floribus nudis, pentastichis, a 

 rachi separatis. Calyculum germinis haec species habet 

 obsoletum. 



Achnanthium (Petermann de flore gramineo 

 Lips. 1835. §. 1.), locusta Veter. Beauvoisii et Tri- 

 nii seu spicula Graminum est spica, rachi tenuissima, bra- 

 cteis vaginaceis distiche alternis inclusa. Spica haecce 

 iion raro ad unicum reducta est florem. Bracteae vagi- 

 naceae plerumque duae sunt, rarius unica; plures quam 

 duae, flores mutilos indicant. Hanc bractearum comple- 

 xum cum Jussieuo glumam vocaverim et bracteas sin- 

 gulas cum eodem valvas. Qui valvas glumas vocant nu- 

 mero plurali, vocabulum generale perdunt quod uti nomen 

 involucri aptissimum est. Linnaeus calycem vocavit, 

 lepicenam Richardus, tegmen Beauvoisius (Belvisius) 

 perianthelium Petermannus. Rarius gluma plane defi- 

 cit. Stamina et pistillum a duabus aliis bracteis vagina- 

 ceis, quarum altera interdum deficit, inclusa sunt, quas 

 Linnaeus corollam appellavit, Jussieuus calycem, stra- 

 gulum Beauvoisius et singulas bracteas paleas, perigo- 

 nium Petermannus. Equidem glumellam, et hujus 

 bracteas singulas valvulas dixerim, quamvis saepe majo- 

 res sint gluma et valvis. Valvula superior et interior 

 plerumque binervis est, nervis submarginalibus, quam ob 

 rem R. Brownius e duabus putat valvulis connatam. 



